钦定古今图书集成/历象汇编/庶征典/第089卷 > 后周
## 钦定古今图书集成/历象汇编/庶征典/第089卷 > 后周

### 太祖广顺二年旱

按《五代史。周太祖本纪》。不载　按《册府元龟》。“广顺二
年。夏四月戊子。敕以旱。分命群臣。于诸祠庙祈雨”
按陆游《南唐书元宗本纪》。“保大十年。大旱。”

广顺三年，旱。

按《五代史周太祖本纪》。不载　按《册府元龟》，“广顺三
年正月丁卯，以自去冬京师无雪。是日分命朝臣于
祠庙祈祷。”

按陆游《南唐书》：“保大十一年夏六月不雨，井泉涸渴，
淮流可涉，旱蝗民饥，流入周境。”

按《十国春秋？吴越忠懿王世家》：“广顺三年十月，境内
大旱，边民有鬻男女者，命出粟帛赎之，归其父母，仍
令所在开仓赈恤。”

### 世宗显德元年旱

按《五代史周世宗本纪》。不载　按《十国春秋唐元宗
本纪》。保大十二年三月。自十一年六月不雨。至于今
年三月。大饥疫。命州县鬻糜食饿者。